ઉત્તરપ્રદેશના પ્રસિદ્ધ શહેર કાનપુરમાં રાવણ એક ખૂબ જ પ્રસિદ્ધ દશાનન મંદિર છે. કાનપુરના શિવાલા વિસ્તારના દશાનન મંદિરમાં શક્તિના પ્રતીક સ્વરૂપમાં રાવણની પૂજા થાય છે તથા શ્રદ્ધાળુ તેલના દિવા પ્રગટાવીને રાવણ પાસે પોતાની મન્નતો પૂર્ણ કરવાની પ્રાર્થના કરે છે. એવું કહેવામાં આવે છે કે, આ મંદિરનું નિર્માણ 1890 કરવામાં આવ્યું હતું. રાવણનું આ મંદિર વર્ષમાં એક જ વાર દશેરાના દિવસે ખોલવામાં આવે છે. પરંપરા મુજબ, દશેરા પર સવારે મંદિરના દરવાજા ખોલવામાં આવે છે. પછી રાવણની પ્રતિમાનો શ્રૃંગાર કરવામાં આવે છે, ત્યાર પછી તેમની આરતી કરવામાં આવે છે. દશેરા પર રાવણના દર્શન માટે આ મંદિરોમાં ભક્તોની ભીડ જોવા મળે છે અને સાંજે મંદિરના દરવાજા ફરી એક વર્ષ માટે બંધ કરી દેવામાં આવે છે.